Koncepcia systému finančného riadenia ISPA/Kohézny fond, verzia 2.1
1.	V časti 2 Základné definície a pojmy sa na strane 2 upravuje nasledovná definícia:
5. 	Žiadosť o úhradu faktúry – žiadosť, ktorou konečný prijímateľ žiada o poskytnutie/refundáciu prostriedkov v rámci realizácie projektu ISPA/KF. V prípade MŽP SR ide o žiadosť konečného prijímateľa o platbu, v prípade ŽSR ide o žiadosť o vystavenie prehlásenia o overení a v prípade MDPT SR ide o žiadosť o platbu. V prípade výdavkov nad rámec záväzku EK definovaného vo finančnom memorande je pre platobný orgán relevantným dokumentom na zaradenie výdavkov do žiadosti o záverečnú platbu zoznam faktúr. 

2.	V časti 3.3 platobný orgán sa mení text v poslednej odrážke na strane 3 nasledovne:
•	vysporiadanie zostatkov finančných prostriedkov na mimorozpočtových účtoch platobného orgánu do šiestich mesiacov po ukončení projektu podľa finančného memoranda (t.j. vrátenie nepoužitých prostriedkov štátneho rozpočtu vyžiadaných z rezervy kapitoly VPS na predfinancovanie prostriedkov ISPA/KF a na spolufinancovanie zo štátneho rozpočtu).

3.	V časti 4.5.2.1 Zabezpečenie prostriedkov na účte pre finančné memorandum na predplatenie prostriedkov ISPA/KF na strane 5 sa mení text v prvej vete nasledovne:
V prípade nedostatku finančných prostriedkov na účte pre príslušné memorandum môže platobná jednotka zabezpečiť financovanie na základe rozhodnutia platobného orgánu 2 spôsobmi:

4.	V časti 4.10 Nezrovnalosti sa na strane 9 na záver odseku dopĺňa text nasledovne:  
Postupy stanovené v Usmernení MF SR č. 16/2008-U k nezrovnalostiam v rámci finančného riadenia štrukturálnych fondov a Kohézneho fondu pre programové obdobie 2004 - 2006 a programové obdobie 2007 – 2013 sa vzťahujú v primeranej miere aj na ISPA/KF.